המחזור ה-33 והאחרון של ליגת העל שוחק כמעט במלואו הערב (שבת) וכשהתפזר העשן גילינו תמונה שונה מזו שהיתה בתחילת היום ושונה מאוד מזו שציפינו לראות. עירוני קרית שמונה, שדורגה במקום ה-11 ערב המחזור, ירדה לליגה הלאומית עם הפסד ביתי 2:1 למכבי פ"ת כאשר במקביל הכח עמידר ר"ג, שהיתה אחרונה, ניצחה 0:1 את הפועל פתח תקוה והרוויחה מקום במבחנים מול אחי נצרת מהלאומית.
נתניה גברה על הפועל ת"א 1:2, מכבי ת"א - אשדוד 0:1| מכבי חיפה ובית"ר ירושלים סיימו בתיקו. משחק השבת | איזי שירצקי: "לא הגיע לנו להישאר בליגה, אני לא עוזב"
המחצית הראשונה היתה נטולת אירועים, למעט הדקה ה-46 בה כדור חופשי של אורי לוזון חלף על פני כל ההגנה המקומית וחמק מהמסגרת מבלי שגרנצ'רוב הצליח לגעת בו. בדקה ה-62 המארחים היו קרובים מאוד ליתרון כאשר אבידור פרץ לרחבה מימין והעביר רוחב, אבל בלו פספס את הכדור בסנטימטרים בודדים.
גם המחצית השניה היתה דלה עד לדקה ה-79, בה דני פרדה שלח טוב את עומר דמארי, שמול עמוס העלה את האורחים ל-0:1. לא עברו שישים שניות ופרדה שם את בוקסנבוים מול שוער וגם הקשר לא התבלבל, עבר את עמוס וכבש - 0:2 למכבי פ"ת. ממש לפני השריקה האחרונה תומר סוויסה הצליח לצמק - 1:2 למכבי פ"ת.
עירוני קרית שמונה: דני עמוס, ברק בכר, יניב לביא, אלברטו לואיס גוטיירס, עמיר נוסבאום (עומר פרץ 79), סלאח חסארמה, בני בן-זקן (עידן סרור 58), גיא צרפתי, טודור קולב, יירו בלו ויובל אבידור.
מכבי פתח תקוה: אוהד כהן, קובי גנון, מוראד מגמאדוב, בובאן גרנצ'רוב, ניצן דמארי, עומר בוקסנבוים, אורי לוזון, סולי צמח, דני פרדה, רוביל סרסור, עומר דמארי.
ברגעים הראשונים של המשחק בני סכנין תקפה, בתמיכת 4,000 אוהדים רועשים. אבל בדקה הרביעית כדור ארוך מאגף ימיןי שבר את קו ההגנה של סכנין והשאיר לאלירן עטר 40 מטרים פתוחים, עד לשוער. כוכבה של בני יהודה התקרב אל מאיר כהן, הטעה אותו מספר פעמים בפדלאדה, וכבש יתרון מוקדם, 0:1 לבני יהודה.
בדקה ה-11 אובודו אוקוצ'ה בעט כדור טוב מכ-16 מטרים, דלה איינוגבה הדף לקרן. בהתקפה הבאה חאמד גנאים בעט מכ-10 מטרים כדור רשלני שהלך שטוח ומחוץ למסגרת. בדקה ה-24 כדור חופשי של גנאים מצא את ראשו של עוז ראלי בתוך הרחבה, ומשם אל הרשת. שער עצמי שעושה 1:1 קריטי לסכנין.
סכנין פתחה טוב יותר את המחצית השנייה. בדקה ה-50 אוקוצה שלח את חלאיילה באגף, ששלח כדור רוחב אל גנאים. אבל הבעיטה שלו הייתה שוב חלשה ושטוחה ואיינוגבה הדף. בדקה ה-53 כדור רוחב נוסף של סכנין פגע בשחקן בני יהודה ומצא את חלאיילה, שבטאץ' יפה ומהאוויר בעט והשלים מהפך, 1:2 לסכנין. בדקה ה-59 אוקוצ'ה מצא ברחבה את איברהים בסיט המחליף, שעבר את שומרו ובעט כדור טוב לפינה הגבוהה הקרובה, איינוגבה נכנע בשלישית, 1:3 לסכנין, שכבר יכולה לחשוב על עוד עונה בליגת העל. השער נתן את האות לשיגור זיקוקין די נור מחוץ לאצטדיון.
בני סכנין: מאיר כהן; עלי עותמאן, יא יא פטי, חיים בנון, מהרן אבו ריא, סרחיו נבואה, עבאס סואן, חאלד חלאילה (עלא אבו סלח, 75'), חאמד גנאים, אחמד קסום (איברהים בסיט, 46'), אובודו אוקוצ'ה.
בני יהודה: דלה איינוגבה; עוז ראלי, דין מורי, איבן גארידו, כפיר אדרי; אסי בלדוט, קובי מויאל (לירוי צעירי, 60'), מהרן ראדי, תמיר כחלון; משה ביטון, אלירן עטר.
בדקה ה-33 ברק בדש התקרב בפעם הראשונה לשער של שניר דורי עם נגיחה מחמישה מטרים, אבל השוער הדף לקרן. בדקה ה-42 פטי נימבה היה קרוב לשער בצד השני, אבל מאייבי הגיב טוב וקלט את הנגיחה משלושה מטרים.
בדקה ה-46, ממש כמה שניות אחרי פתיחת המחצית השניה, הכח עלתה ליתרון. איתן טיבי, שהבקיע גם מול הפועל ת"א, נכנס לרחבה מצד ימין ואחרי כמה הטעיות מוצלחות בעט חזק לפינה הקרובה של דורי - 0:1 להכח. בדקה ה-73 פתח תקוה כמעט חזרה אחרי שנימבה כבר עבר את השוער וגלגל, אבל חדד גלש והרחיק. עד הסיום פ"ת לא ממש התקרבה לשיוויון, הכח עמידר נשארת בליגת העל, מי היה מאמין.
הכח עמידר רמת גן: ז'וסלן מאייבי, איתן טיבי, אביב חדד, ישראל ראש, חיים פונטרומלי, תמיר פור, גל לוי (בני חדד 46), מייקל טאקורה, עומר רפס (דידי אונגר 74), ברק בדש, ג'וזף נאופור.
הפועל פתח תקוה: שניר דורי, אורי אוזן, איציק כהן, גל כהן, אבי ריקן, סטיבן אופיי, שגיב כהן (ארמון בן נעים 56), אייל שן, יוסי רוזן, מרק גורמן (אור פישביין 56), פטי נימבה.